=== Yggdrasil ===
Forestillingen om et enormt verdenstræ, der rækker ud til hele verden,
kendes fra flere andre [[indoeuropæisk]]e kulturer; både i Østeuropa,
Indien, Iran og Centralasien, samt i forskellige spor i de [[Græsk mytologi|græske myter]]. Dertil kommer også mange parallelle eksempler, som
stammer fra kulturer udenfor det indoeuropæiske område; det gælder fx
forestillinger af [[semitisk]] oprindelse, fra sibiriske folkeslag og endda
fra Borneo. Omkring 700 omtales, i beretningerne om [[Karl den Store]]s
omvendelse af [[sakser]]ne, ødelæggelsen af deres helligdom der blev kaldt
[[Irminsul]] (Verdenssøjlen). I [[St. Bonifacius]]’ levnedsbeskrivelse
optræder der også et helligt egetræ indviet til Donar (dvs. [[Thor]]). Og i
[[Adam af Bremen]]s beskrivelse af helligdommen i [[Uppsala]] indgår et
stort træ som et centralt element. Hellige træer har derfor med meget stor
sandsynlighed været et helt centralt element i de germanske og nordiske
kultfællesskaber.<ref>Ellis-Davidson (1966)(pp. 191)</ref>
Filosofi Religion